Document ID: /roh_data/filtered/Billingualer_Corpus_interleaved-de-rm.jsonl.gz/106

This is a text translated from German to Rumantsch Grischun.
Zur Eröffnung der Bündner Jagd 1998

Die von den Jägern lang ersehnte Jagdzeit ist gekommen. Die Zeit, in welcher der Jäger seiner liebsten Tätigkeit, der schönsten Nebensache der Welt, frönen und dabei manche gemütliche Stunden geniessen kann. Die Jagd ist jedoch mehr als ein Hobby. Denn mit der Jagd erfüllt der Jäger eine Aufgabe im Dienste der Öffentlichkeit. Die Aufgabe der Jagd besteht darin, gesunde, den örtlichen Verhältnissen angepasste und natürlich strukturierte Wildbestände zu erhalten, die Schäden am Wald und an landwirtschaftlichen Kulturen auf ein tragbares Mass zu begrenzen und die Wildbestände nach dem Grundsatz der Nachhaltigkeit zu bejagen. Dies konnte beim Stein-, Gems- und Hirschwild weitgehend erreicht werden.

Die vor zwei Jahren vorgenommene Standortbestimmung hat aber auch aufgezeigt, dass bei der Rehwildbejagung ein Handlungsbedarf besteht. Der Rehwildbestand weist einen Überhang an Geissen und Jungwild auf, und der jährliche Zuwachs von mindestens 30 % des Frühlingsbestandes wird mit der Jagd nicht abgeschöpft. Die Konsequenzen sind ein äusserst hoher Fallwildanteil, örtliche Überbestände, teilweise untergewichtige Rehe und erhöhte Wildschäden. All dies ist aus Gründen des Tier- und Naturschutzes nicht annehmbar. Daher hat der Kanton in enger Zusammenarbeit mit der Jagdkommission ein zeitgemässes und wildbiologisch fundiertes Konzept für die Rehwildbejagung entwickelt. In einem ersten Schritt hat die Wildhut im Spätherbst 1996 rund 100 Rehe erlegt und letztes Jahr sind in einem zweiten Schritt in drei Testregionen Sonderjagden auf Rehwild durchgeführt worden. Mit dieser Erfahrung ist das neue Rehbejagungskonzept optimiert worden und kann dieses Jahr im ganzen Kanton umgesetzt werden. Das Ziel dieses Konzeptes besteht darin, örtliche und regionale Überbestände zu regulieren und damit verbunden auch das Rehwild nach dem Grundsatz der Nachhaltigkeit zu bejagen. Dieses Ziel soll erreicht werden, indem bei Bedarf im Spätherbst in einzelnen Regionen Sonderjagden auf Rehwild angesetzt werden. Im Rahmen dieser Sonderjagden dürfen - mit Ausnahme von krankem und verletztem Wild - nur junge und weibliche Tiere erlegt werden. Die verstärkte Bejagung von jungen und weiblichen Tieren reguliert naturnah den Bestand und verbessert überdies die Struktur der Bestände. Daher ist die Bejagung der inzwischen herangewachsenen Rehkitze im Spätherbst notwendig. Das Erlegen von Rehkitzen im Spätherbst ist keine aussergewöhnliche Massnahme, denn dies erfolgt aus den dargelegten Gründen in den meisten Kantonen bereits seit Jahren.

Das neue Rehbejagungskonzept ist ein weiterer Meilenstein in der Bündner Jagdplanung. Die Neuregelung der Rehjagd ist aus Gründen des Tier- und Naturschutzes richtig und notwendig. Sie setzt aber auch in verschiedener Hinsicht höhere Anforderungen an den Bündner Jäger. Ich bin überzeugt, dass die Bündner Jägerschaft diese Herausforderung annehmen und die ihr übertragenen Aufgaben erfüllen wird. In diesem Sinne wünsche ich allen Jägerinnen und Jägern bei der diesjährigen Jagdausübung Freude, guten Anblick und Erfolg.

Gremium: Bau-, Verkehrs- und Forstdepartement

Quelle: dt Regierungspräsident Luzi Bärtsch

Data: 01.09.1998

Per l'avertura da la chatscha 1998

Il temp da chatscha desiderà daditg dal chatschaders è arrivà. Il temp, en il qual il chatschader po sa deditgar a sia pli chara activitad, a la pli bella chaussa secundara dal mund e giudair bleras uras empernaivlas. La chatscha è dentant dapli ch'in hobi. Cun la chatscha accumplescha il chatschader ina incumbensa en servetsch da la publicitad. L'incumbensa da la chatscha è da mantegnair effectivs da selvaschinas adattads a las relaziuns localas e structuradas a moda natirala, da limitar ils donns vi dals guauds e vi da las culturas agriculas sin ina dimensiun supportabla e da far chatscha sin ils effectivs da selvaschinas tenor il princip da la durabladad. Tar ils capricorns, ils chamutschs ed ils tschiervs èn questas finamiras vegnidas cuntanschidas per la gronda part.

La reponderaziun da la situaziun ch'è vegnida fatga avant dus onns ha dentant mussà ch'i dat in basegn d'agir tar la chatscha sin chavriels. Tar l'effectiv dals chavriels datti ina surpopulaziun da chauras e da selvaschinas giuvnas e l'augment annual d'almain 30% da l'effectiv da la primavera na vegn betg reducì cun la chatscha. Las consequenzas èn in fitg grond dumber d'animals ids en malura, effectivs locals memia gronds, per part chavriels sut paisa e donns augmentants da selvaschinas. Tut quai n'è betg acceptabel ord vista da la protecziun dals animals e da la natira. Perquai ha il chantun elavurà en stretga cooperaziun cun la cumissiun da chatscha in concept adequat al temp e fundà ord vista da la biologia da selvaschinas per far chatscha sin ils chavriels. En in prim pass han ils guardaselvaschinas sajettà l'atun tardiv 1996 var 100 chavriels e fatg l'onn passà en in segund pass chatschas spezialas sin chavriels en trais regiuns da test. Cun questa experientscha è vegnì optimà il nov concept da chatscha sin chavriels e quel po vegnir extendì quest onn sin l'entir chantun. La finamira da quest concept è da regular effectivs regiunals e locals memia gronds e da far chatscha sin ils chavriels tenor il princip da la durabladad. Questa finamira duai vegnir cuntanschida cun far en cas da basegn chatschas spezialas sin chavriels l'atun tardiv en singulas regiuns. En il rom da questas chatschas spezialas dastgan - cun excepziun da selvaschinas malsaunas e blessadas - vegnir sajettadas mo selvaschinas giuvnas e femininas. La chatscha inteniva sin animals giuvens e feminins regla a moda natirala l'effectiv e meglierescha plinavant la structura dals effectivs. Perquai è necessaria la chatscha sin ils ansiels chavriels creschids l'atun tardiv. La sajettada d'ansiels chavriel l'atun tardiv n'è betg ina mesira speziala, succeda quai gia dapi onns en la plipart dals chantuns per ils motivs menziunads.

Il nov concept per far chatscha sin chavriels è in ulteriur mument decisiv per la planisaziun da la chatscha en il Grischun. La regulaziun nova da la chatscha sin chavriels è correcta ed en urden per motivs da la protecziun dals animals e da la natira. Quella pretenda dentant er en different senn dapli dals chatschaders grischuns. Jau sun persvas ch'ils chatschaders grischuns surpiglian questa sfida e vegnan ad accumplir las incumbensas adossadas ad els. En quest senn giavisch jau a tut las chatschadras ed a tut ils chatschaders per quest onn da chatscha plaschair, ina buna mira e bun success.

Gremi: departament da construcziun, traffic e selvicultura

Funtauna: rg il president da la regenza Luzi Bärtsch

Data: 01.09.1998